**Zápisnica č. 6**

**zo zasadnutia obecného zastupiteľstva v Uliči**

**konaného dňa 10.12.2020**

***Prítomní :*** Podľa prezenčnej listiny.

***PROGRAM:***

1. ***Otvorenie***
2. ***Schválenie programu obecného zastupiteľstva***
3. ***Určenie zapisovateľa, overovateľa a členov návrhovej komisie***
4. ***Kontrola uznesení***
5. ***Správa z finančnej kontroly „Účtovanie cestovných náhrada výšky stravného za rok 2019“***
6. ***Stanovisko kontrolóra k návrhu rozpočtu na rok 2021 s výhľadom na roky 2022,2023***
7. ***Návrh VZN na rok 2021***
8. ***Návrh rozpočtu na rok 2021***
9. ***Žiadosť o finančnú podporu – Pokojný život – Denný stacionár Ulič***
10. ***Demjanová Mária, Ulič 330 – žiadosť o odkúpenie pozemku***
11. ***Slávka Hujdičová – žiadosť o odkúpenie pozemku***
12. ***Peter Kozár – žiadosť o odkúpenie pozemku***
13. ***Mesto Košice – žiadosť o príspevok***
14. ***Zmluva o poskytnutie právnych služieb Graban, Torma & Partners,s.r.o.***
15. ***Diskusia***
16. ***Záver***

***Bod č. 1***

Obecné zastupiteľstvo otvoril a viedol starosta obce Ján Holinka. Konštatoval, že podľa prezenčnej listiny je obecné zastupiteľstvo uznášania schopné, zúčastnených je 6 poslancov.

***Bod č. 2***

Program obecného zastupiteľstva bol schválený bez pripomienok.

***Bod č. 3***

Za zapisovateľa zápisnice bola určená poslankyňa Ivana Gaľová

Overovatelia: Stanislav Dinič, Ladislav Stanko

Návrhová komisia: Gaľová Ivana , Šulič Vasil, Wiener Patrik

***Bod č.4***

Kontrola uznesení.

***Bod č. 5***

OZ vzalo na vedomie správu z finančnej kontroly „Kontrola účtovania cestovných náhrad a výšky stravného za rok 2019“.

***Bod č.6***

Poslanci OZ vzali na vedomie stanovisko kontrolóra k návrhu rozpočtu na rok 2021.

**Bod č.7**

Obecné zastupiteľstvo schválilo VZN o poplatkoch a daniach na rok 2021 bez zmien v návrhu.

***Bod č. 8***

Poslanci OZ schválili vyrovnaný rozpočet na rok 2021 v príjmovej a výdavkovej časti v sume 853 660,- €.

***Bod č. 9***

Žiadosť neziskovej organizácie Pokojný život, Študentská 2048/41, 069 01 Snina o finančnú podporu. Poslanci OZ uvedenej žiadosti nevyhoveli za dôvodu nedostatku finančných prostriedkov.

***Bod č. 10***

Poslanci OZ prerokovali žiadosť p. Demjanovej Márie, Ulič 330 o odkúpenie pozemku:

C KN č.666/5, ostatná plocha -97 m²

C KN č.648/23, ostatná plocha – 1 m²

C KN č.646/35, ostatná plocha – 79 m²,ktorá vznikla z parcely E KN č.2100/1.

Žiadosť bola schválená ako predaj z dôvodu osobitného zreteľa za cenu 2,- €/m².

***Bod č. 11***

Obecné zastupiteľstvo prerokovalo žiadosť p. Slávky Hujdičovej, Krásnovce 171, 072 01 Pozdišovce, o odkúpenie pozemku parc. č. 461/13 o výmere 131 m², ktorá vznikla zameraním z p. č. 461/1 vo vlastníctve obce. Žiadosť bola schválená z dôvodu osobitného zreteľa za cenu 2,- €/m².

***Bod č. 12***

Poslanci OZ prerokovali žiadosť p.Petra Kozára, Ulič 162, 067 67 Ulič, o odkúpenie pozemku p.č. E 2013, LV 915 vo výmere 626 m². Žiadosť bola predbežne schválená. Cena bude určená znaleckým posudkom.

***Bod č.13***

OZ zamietlo žiadosť mesta Košice o príspevok na mimoškolskú činnosť z dôvodu nedostatku finančných prostriedkov.

***Bod č.14***

OZ schválilo Zmluvu o poskytovaní právnych služieb so spoločnosťou GRABAN, TORMA & PARTNERS, s.r.o., Kováčska č.53, 040 01 Košice.

***Bod č. 15***

Poslanci obecného zastupiteľstva schválili návrh plánu kontrolnej činnosti v obci Ulič na I.polrok 2021.

Poslanci OZ vzali na vedomie správu z finančnej kontroly – Kontrola hospodárenia a efektívnosť využitia verejných fin. prostriedkov za I.polrok 2020.

Poslanci OZ schválili navýšenie čerpania Univerzál úveru na dofinancovanie činnosti obce vo výške 25 000,- €.

Starosta obce informoval poslancov o pokračovaní prác pri projekte cyklotrás „Poloniny Trail“ Zároveň ich požiadal o spoluprácu pri riešení majetkovo-právnych vzťahov, ku pozemkom, ktoré budú využité na výstavbu trasy.

Na základe žiadosti poslanca Šantu OZ odsúhlasilo úpravu vstupu ku domu smútku asfaltovou zmesou. Zároveň odsúhlasili opravu schodov pri autobusovej zastávke smerom k p.Hrabovčákovi.

Na základe pripomienky poslancov je potrebné skontrolovať dôvod zatekania strechy na dome smútku pri vstupnej časti. Zároveň OZ schválilo osadenie značky „Zákaz státia“ na ceste ku cintorínu.

Starosta informoval o príprave projektových zámerov na rok 2020- 2027, ktorých zoznam obec predložila na základe dotazníkov z odboru regionálneho rozvoja PSK. Zoznam projektov obecné zastupiteľstvo schválilo. Zoznam projektov bol odovzdaný poslancom a pripomienky k nemu respektíve doplnenie je možné urobiť do 31.01.2021. Zoznam projektov s rovnakou výzvou pre občanov bude zverejnený na stránke obce.

Na základe plánov opráv miestnych komunikácií bol starosta poverený preveriť majetkovo-právny vzťah k pozemkom pod miestnymi komunikáciami a preveriť možnosti riešenia problematických úsekov.

OZ schválilo rozpočtové opatrenie č. 2/2021.

Obecné zastupiteľstvo schválilo plat starostu obce s príplatkom 60 % (v prémiách)s platnosťou od 1.1.2021 v súlade so zákonom NR SR č.253/1994 Z.z. o právnom postavení a platových pomeroch starostov obcí a primátorov miest v znení neskorších predpisov, bez nároku na cestovné v roku 2021.

Odmena zástupcu starostu bola schválená vo výške 10 % základného platu starostu s platnosťou od 1.1.2021.

Odmena poslancov obecného zastupiteľstva bola schválená vo výške 6 % základného platu starostu s platnosťou od 1.1.2021.

***Bod č. 9***

Starosta poďakoval poslancom OZ za aktívny prístup pri prejednávaní jednotlivých bodov.

***Zapisovateľ:*** Gaľová Ivana ....................................

***Overovatelia zápisnice:*** Dinič Stanislav .....................................

Stanko Ladislav .....................................

V Uliči, 10.12.2020